แอสเซทพลัสชูหุ้นสหรัฐจีน
แอสเซท พลัส แนะลงทุนตามความเสี่ยง ชู 3 กองทุนตราสารหนี้ไทย กระจายซื้อหุ้นสหรัฐ จีน ฮ่องกง
18 มี.ค. 2556

แอสเซท พลัส แนะลงทุนตามความเสี่ยง ชู 3 กองทุนตราสารหนี้ไทย กระจายซื้อหุ้นสหรัฐ จีน ฮ่องกง
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บลจ.แอสเซท พลัส เปิดเผยว่า การเลือกสินทรัพย์เพื่อลงทุนในช่วงนี้ นักลงทุนควรพิจารณาระดับความเสี่ยงที่ตนเองรับได้ หากรับได้ต่ำบริษัทแนะนำกองทุนเปิดแอสเซท พลัส ตราสารหนี้ทวีทรัพย์ 8 (ASPTFIXED8) เปิดขายรอบใหม่วันที่ 19 มี.ค.นี้ ลงทุนในตราสารหนี้ในประเทศ อายุ 6 เดือน ผลตอบแทนประมาณ 3% ต่อปี
สำหรับผู้ที่รับความเสี่ยงได้สูง แนะนำให้กระจายการลงทุนไปยังตลาดหุ้นสหรัฐและจีน โดยมองว่าผู้ลงทุนเริ่มคลายความกังวลปัญหาหน้าผาการคลังในระยะสั้น รวมทั้งการเติบโตของบริษัทขนาดใหญ่จะเป็นแรงผลักดันเร่งการเติบโตของเศรษฐกิจได้ จึงแนะนำกองทุนเปิดแอสเซท พลัส เอสแอนด์พี 500 (ASPS&amp;P500) ที่มีนโยบายลงทุนในกองทุน SPDR S&amp;P500 ETF
นอกจากนี้ ปัจจัยเศรษฐกิจเอเชียยังแข็งแกร่ง จึงแนะนำกองทุนเปิดแอสเซท พลัส เอชเอสไอ (ASPHSI) มีนโยบายลงทุนในหุ้นที่เป็นส่วนประกอบของ Hang Seng Index ซึ่งเป็นหุ้นบริษัทชั้นนำและขนาดใหญ่ที่สุดในจีนและฮ่องกง
บลจ.ทิสโก้ เปิดขายกองทิสโก้ ไชน่า ทริกเกอร์ 8% กองที่ 10 ลงทุนหุ้นจีน ตั้งเป้ากำไร 8% ภายใน 8 เดือน เสนอขายวันที่ 18-25 มี.ค. 2556